《元夜宴集楝花书屋》
清代·朱景英

盍簪朋酒四筵陈，皎月华镫一夕春。隔幔箫声吹不绝，捲帘花气坐相亲。

恰逢蒋诩开新径，况有何戡是旧人。如此风光如此境，为欢那复计官贫。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。